དེ་རིང་།ང་ཚོས་མཚོ་སྔོན་ནང་བསྟན་སློབ་གླིང་གིལོའི་དཔྱིད་ཀའི་སློབ་འགོ་རྩོམ་པའི་མཛད་སྒོ་བསྡུས་ཤིང་།ཞིང་ཆེན་ཏང་ཨུའི་རྒྱུན་ཨུ་དང་འཐབ་ཕྱོགས་གཅིག་སྒྲིལ་པུའུ་ཀྲང་བློ་མཐུན་མགོན་པོ་བཀྲ་ཤིས་དང་།གཞན་ཡང་ཞིང་ཆེན་ཏང་ཨུའི་རྩ་འཛུགས་པུའུ་དང་།འཐབ་ཕྱོགས་གཅིག་སྒྲིལ་པུའུ་།ཞིང་ཆེན་མི་རིགས་ཆོས་ལུགས་ལས་དོན་ཨུ་ཡོན་ལྷན་ཁང་།ཀྲུང་གོའི་བོད་བརྒྱུད་མཐོ་རིམ་ནང་བསྟན་སློབ་གླིང་།མཚོ་ལྷོ་ཁུལ་དང་ཁྲི་ཀ་རྫོང་བཅས་ཀྱི་འབྲེལ་ཡོད་འགོ་ཁྲིད་ལྷན་རྒྱས་ཆེད་དུ་ཕེབས་ཤིང་།འདི་ལས་ཏང་དང་སྲིད་གཞུང་གིས་ང་ཚོའི་ནང་བསྟན་སློང་གླིང་ལ་གཙིགས་ཆེན་བླ་མེད་དང་གཞོགས་འདེགས་ཤུགས་ཆེར་གནང་བ་གསལ་བོར་མཚོན་ཐུབ།ངས་སློབ་གླིང་གི་ཚབ་བྱས་ནས་རྣམ་པ་ལྷན་རྒྱས་ལ་སྤྲོ་སེམས་འཁོལ་བའི་ངང་ནས་དགའ་བསུ་དང་ལྷག་བསམ་ཟོལ་མེད་སྒོས་ཐུགས་རྗེ་ཆེ་ཞུ་བ་དང་ཆབས་ཅིགམཛད་སྒོར་ཞུགས་པའི་བློ་མཐུན་རྣམ་པ་དང་།དགེ་སློབ་ཡོངས་ལ་སྙིང་ཐག་པ་ནས་བཀའ་དྲིན་འཚམས་འདྲི་ཞུ་བ་ཡིན།